**Formål**

Evaluering er et viktig hjelpemiddel i arbeidet med å holde best mulig kvalitet i utdanningen. Prosedyren skal sikre at fagskolen systematisk innhenter informasjon og gjennomfører undersøkelser for å vurdere måloppnåelse for kvaliteten i alle studietilbud. Formålet med innhenting av informasjon er å få innsikt i utfordringene som oppstår i organisasjonen, lete etter trender, ha grunnlag for å iverksette ulike tiltak, samt dokumentere kvalitetsarbeidet ved fagskolen.

**Hjemmel**

* Lov om høyere yrkesfaglig utdanning (fagskoleloven) *§ 5.*Akkreditering og kvalitetssikring
* Forskrift om høyere yrkesfaglig utdanning (fagskoleforskriften) *§ 49. Kvalitetssikring av fagskoleutdanningen*
* Forskrift om akkreditering av og tilsyn med høyere yrkesfaglig utdanning (fagskoletilsynsforskriften) *kapittel 4.*

**Ansvar**

Rektor har det overordnede ansvaret for å samle inn data.

Avdelingsledere (AL), faglærere (FLÆ) og studieadministrasjon (LSA)

**Målgruppe**

Rektor, studenter, avdelingsledere, faglærere, ansatte i drifts- og studieadministrasjon

**Beskrivelse**

**Evalueringsordninger**

Fagskolen innhenter informasjon både om kvalitative og kvantitative mål i utdanningene i form av ulike evalueringer, som utgjør en sentral del av fagskolens kvalitetsarbeid.

Evalueringene gir oppdatert informasjon som brukes for å sikre og videreutvikle studienes kvalitet. Informasjon tilbakeføres til de som har ansvar for studiene, og videre til studentene.

Egne evalueringer og vurderinger utføres i henhold til *E04 Dreiebok evalueringer*.

### Evalueringer for å måle kvalitative indikatorer for utdanningskvalitet

Skolen innhenter kunnskapsgrunnlag om kvalitative mål i utdanningen i form av ulike evalueringer (jf. dreiebok evalueringer) indikert i tabellen under.

Hovedansvaret ligger hos den rollen som er oppført først i kolonne for ansvar. Denne rollen har ansvaret for å lede arbeidet, men oppgavene utføres i samarbeid med andre roller som er nevnt.

|  |  |  |  |  |
| --- | --- | --- | --- | --- |
| **Evaluering/**  **vurdering** | **Respondenter** | **Gjennomføring** | **Tidspunkt** | **Ansvar** |
| 1) Studie-barometeret | Studenter | Spørreundersøkelsen er nasjonal og gjennomføres årlig i regi av NOKUT (Nasjonalt organ for kvalitet i utdanningen) på oppdrag fra Kunnskapsdepartementet, og er rettet mot studentene.  Spørreundersøkelsen er anonym og gjennomføres via nettportalen studiebarometeret.no | April/mai | LSA |
| 2) Studiestart | Studenter | Evaluering av studiestart gjennomføres av skolen via Forms.  Det gjennomføres en egen undersøkelse for 1. klasse, og en for 2. og 3. klasse.  Spørreundersøkelsen er anonym. | September/  Oktober | LSA/AL |
| 3) Avsluttende emne-evaluering | Studenter | Emneevaluering gjennomføres etter avsluttende emner.  Evalueringen gjennomføres av skolen via Forms.  Spørreundersøkelsen er anonym. | Løpende  (jan – mai/juni | LSA/  FLÆ |
| 4)Sensor  Vurdering | Ekstern sensor | Evalueringen er utarbeidet og gjennomføres av skolen.  Den enkelte sensors vurdering av utdanningen skal rapporteres, og følgende skjema i EK benyttes:  *B11 Sensorrapport fra ekstern sensor*  Lagres i Teams-rom for avdelingen.  For **Maritime studier** benyttes  B22 *Samarbeidsavtale mellom FVT og andre maritime fagskoler for sluttvurdering og kompetanse utsjekk* (EK) | Løpende | AL |
| 5) Emne- og modulevaluering | Faglærere/  avdelingsledere | Evalueringen gjennomføres i etterkant av hvert emne/modul av faglærer(e) og rapporten sendes til avdelingsleder.  Følgende skjema i EK benyttes:  *A04-Emne- og modulrapport med evaluering og tiltak.*  Lagres i Teams-rom for avdelingen. | Januar  Mai/juni | AL/FLÆ |
| 6) Fagråds-evaluering  (gjelder ikke for **Maritim utdanning**) | Arbeidslivets vurdering av utdanningen (eksterne interessenter) | Arbeidslivets vurdering av utdanningen  gjennomføres som intervju i direkte kontakt eller i forbindelse med besøk fra arbeidslivet. | April og november | AL |
| 7) Avdelingens årsrapport | Avdelingsleder | Avdelingens årsrapport utarbeides ved avslutningen av hvert studieår.  Følgende skjema i EK benyttes:  *A03 Avdelingens årsrapport*  Lagres i EK i avdelingens egen mappe for *Utfylte sjekklister, skjemaer, evalueringer, avdelingens årsrapport mv*. | Juni (innen august) | AL |

**Evaluering 1-3 er studentevalueringer:**

* Studiebarometeret er en årlig nasjonal spørreundersøkelse som er rettet mot studentene. Formålet med undersøkelsen er å gi fagskolen, studenter, studiesøkere, myndigheter og andre aktører informasjon om studiekvaliteten i de ulike studietilbudene ved skolen. Avdelingsleder for utdanning skal sikre at alle heltids studenter og studenter som tar nettstøttet utdanning gis mulighet til å besvare spørreundersøkelsen. Gjennom studentundersøkelsen skal studentene gis anledning til å vurdere de ulike utdanningstilbudene.

Det som vurderes er tilbudenes innhold, undervisning, arbeidsmetoder, utstyr og annen infrastruktur samt det totale læringstilbud. Resultatene fra undersøkelsen gjøres kjent for ledergruppen, og ansatte i administrasjonen.

* Evaluering av studiestart og avsluttende emneevaluering gjennomføres elektronisk via Forms, og begge spørreundersøkelsene er anonyme.
  + Formålet med evaluering av studiestart er todelt. Første del er knyttet til studiestart og studentenes opplevelse av denne bla. hvordan studentene opplevde informasjonen de fikk i forkant av og ved studiestart. I tillegg gis studentene mulighet til å komme med tilbakemelding knyttet til undervisning pr. emne, avdekke eventuelle svakheter ved undervisningsopplegg/innhold – for å kunne gjøre raske justeringer ved å igangsette tiltak. Avdelingsleder iverksetter nødvendige forbedringstiltak i samarbeid med faglærer.
  + Formålet med avsluttende emneevaluering er å danne grunnlag for kontinuerlig kvalitetsutvikling av emne, identifisere god kvalitet og avdekke og korrigere evt. kvalitetssvikt, samt gi studentene en aktiv rolle i kvalitetsarbeidet.

**Evaluering 4-7 er rettet mot eksterne sensorer, faglærere og eksterne aktører.**

* Ekstern sensor skal levere en sensorrapport etter avsluttet sensoroppdrag. I rapporten inngår evaluering av vurderingsordningen, sensoroppdraget og den praktiske gjennomføringen ved evt. muntlig høring. Skjema *B11 Sensorrapport fra ekstern sensor* benyttes, og utfylt skjema sendes til avdelingsleder. Rapporten benyttes som grunnlagsmateriale i det systematiske kvalitetsarbeidet på emnenivå, og tas med i avdelingens årsrapport.

For maritime studierbenyttes B22 *Samarbeidsavtale mellom FVT og andre maritime fagskoler for sluttvurdering og kompetanse utsjekk* (EK)

* Faglærere utarbeider emne- og modulrapport i etterkant av hvert emne/modul. Den enkelte faglærer evaluerer faglig innhold, pedagogisk opplegg og læringsaktiviteter, vurderingspraksis – både underveis- og sluttvurdering, og foreslår endringer/forbedringer. Rapporten sendes til avdelingsleder og benyttes som grunnlag i det systematiske kvalitetsarbeidet på emnenivå, og tas med i avdelingens årsrapport.
* Fagrådsevaluering gjennomføres av avdelingsledere i faste møter i fagrådene for de ulike utdanningene – *unntatt* for maritime studier. Det er referatgivende møter med faste temaer som bl.a. omfatter evaluering av og utvikling av eksisterende utdanning, «hva skjer i sektoren», innspill til kurs, konferanser, eksterne forelesere, litteratur, kompetansebehov og rekruttering. Fagrådene har minst 2 representanter fra bransjen utenom representanter fra fagskolen.
* Avdelingens årsrapport utarbeides av avdelingsleder for utdanning ved avslutningen av hver studieår. Rapporten oppsummerer funn fra studieårets evalueringer, fagrådsmøter, samarbeid med fagfeltet samt tiltak for kvalitetsutvikling og forbedringsarbeid i avdelingen.

Emne- og modulrapportene fra faglærerne, tilbakemelding fra eksterne sensorer og tilbakemeldinger fra studiebarometeret bearbeides og tas også med i avdelingens årsrapport. Følgende skjema i EK benyttes: A03 Avdelingens årsrapport.

1. **Evalueringer for å måle kvantitative indikatorer for utdanningskvalitet**

Informasjon om kvantitative mål hentes fra skolens skoleadministrative system, og tall fra Database for statistikk om høyere utdanning (DBH).

Indikatorene som måles, fastsettes ved hjelp av måltall definert i aktuelle tabeller i denne prosedyren.

* Tabell for studiebarometer, tabell 1
* Tabell for studieproduksjon, tabell 2
* Tabell for kjønnsfordeling, tabell 3
* Tabell for gjennomføringsgrad, tabell 4

I tillegg defineres det en normalfordelingskurve basert på ECTS-systemet (European Credit Transfer System)

* Kurve for karakterfordeling, kurve 1

|  |  |  |  |  |  |
| --- | --- | --- | --- | --- | --- |
| **Kvantitative mål** | **Måleindikator** | **Ansvar** | **Når** | **Resultat** | **Mål** |
| Studiebarometeret | Studiekvaliteten i de ulike studietilbudene   * Overordnet tilfredshet * Hovedområder | Rektor  Avdelings-ledere  Faglærere | Skolens resultat foreligger juni/juli | 1-5 | 4,0 |
| Studiebarometeret | Svarprosent | Rektor  Avdelings-ledere  Faglærere | Mars/  april |  | 71% |
| Studenter har bestått avsluttende emner (studiepoeng-produksjon) | Karakter A-F  Tall fra DBH og skoleadministrativt system | Avdelings-leder | Etter endt studieår | Bestått  A-E | Bedre enn  50 (Heltid)  25 (Deltid) |
| Kjønnsfordeling | Andel kvinner og menn;  -Tekniske fag  -Helsefag |  |  | Antall | Tekniske fag: 10% andel kvinner  Helsefag: 10% andel menn |
| Studenter har høy gjennomførings-grad/-prosent | Sammenhengen mellom inntak 1.år og fullført utdanning etter 2. år  Brukertall fra DBH | Avdelings-leder | Etter endt studium | Antall | Bedre enn 80% |

**Analyse av resultatene**

Avdelingsledere sørger for at det innkomne materialet blir sammenstilt og vurdert for hver enkelt studie.

Resultatene fra målingene analyseres ved bruk av tabeller under.

**Tabell for Studiebarometeret**

|  |  |
| --- | --- |
| **Score** | **Tiltak** |
| Bedre enn 4,5 | Fremragende resultat, kan brukes som eksempel for andre |
| Bedre enn 4,0 | Godt resultat, krever ingen tiltak |
| Fra 3,5 til 3,9 | Må observere de indikatorene som kom dårligst ut |
| Fra 3,1 til 3,4 | En tiltaksplan må utarbeides innen utgangen av studieåret og godkjennes av rektor. |
| 3,0 og dårligere | Dialogmøter med faglærere og studenter knyttet til utdanningen må gjennomføres så raskt som mulig og en tiltaksplan må utarbeides. |

**Tabell 1**

**Tabell for studiepoengproduksjon**

En heltidsstudent skal normalt produsere 60 studiepoeng per år, deltidsstudenter forventes å ha en produksjon på 30 studiepoeng. Tabellen definerer graden av gjennomsnittlig studiepoengproduksjon. Måltall i parentes gjelder deltidstudie.

|  |  |
| --- | --- |
| **Ant. studiepoeng** | **Tiltak** |
| Bedre enn 55 (27) | Fremragende resultat, kan brukes som eksempel for andre |
| Bedre enn 50 (25) | Godt resultat, krever ingen tiltak |
| Fra 40 til 49 (20 til 24) | Må observere de indikatorene som kom dårligst ut |
| 39 og dårligere (19) | En tiltaksplan må utarbeides innen utgangen av studieåret og godkjennes av rektor |

**Tabell 2**

**Tabell for kjønnsfordeling**

Måltall viser at det er størst antall mannlige studenter i tekniske fag, mens studentene i helse- og velferdsfag primært er kvinner. Måltallene definert i nedenforstående tabell er kun relative indikatorer for å analysere hvilken retning- og hvor stabil disse forskjellen er over tid.

|  |  |  |
| --- | --- | --- |
| **Studie** | **Andel kvinner** | **Andel menn** |
| Tekniske fag | 10% |  |
| Helsefag |  | 10% |
|  |  |  |

**Tabell 3**

**Tabell for gjennomføringsgrad**

Fagskolen har formulert mål på gjennomføringsgraden av antall studenter som fullfører et studie.


|  |  |
| --- | --- |
| **Grad av gjennomføring i %** | **Tiltak** |
| Bedre enn 80% | Fremragende resultat, kan brukes som eksempel for andre |
| Bedre enn 75% | Godt resultat, krever ingen tiltak |
| Fra 50% til 74% | Må observere de indikatorene som kom dårligst ut |
| 49% og dårligere | En tiltaksplan må utarbeides innen utgangen av studieåret og godkjennes av rektor |

**Tabell 4**

**Karakterfordeling**

ECTS systemet er basert på en normalfordeling hvor karakterene over tid skal fordele seg slik i henhold til Kurve 1. Normalfordelings kurven kan brukes som en relativ indikator sammen med historiske data fra samme klasse eller samme studie. Dette er ikke en karakterskala, men et system for å kunne sammenligne karakterer. Ligger karakterfordelingen i en av ytterpunktene, kan det være en indikasjon på at en observasjon bør gjøres for klassen eller studiet det gjelder.

Karakterfordeling basert på ECTS systemet



Kurve 1

Kryssreferanser

|  |  |
| --- | --- |
| [D00040](https://fagskolenvt-public.dkhosting.no/docs/pub/dok00040.htm) | [E04 Dreiebok evalueringer](https://fagskolenvt-public.dkhosting.no/docs/pub/dok00040.htm) |
| [D00185](https://fagskolenvt-public.dkhosting.no/docs/pub/dok00185.htm) | [A04 Emne- og modulrapport med evaluering og tiltak](https://fagskolenvt-public.dkhosting.no/docs/pub/dok00185.htm) |
| [D00189](https://fagskolenvt-public.dkhosting.no/docs/pub/dok00189.htm) | [A03 Avdelingens årsrapport](https://fagskolenvt-public.dkhosting.no/docs/pub/dok00189.htm) |
| [D00190](https://fagskolenvt-public.dkhosting.no/docs/pub/dok00190.htm) | [B11 Sensorrapport fra ekstern sensor](https://fagskolenvt-public.dkhosting.no/docs/pub/dok00190.htm) |

Eksterne referanser

|  |
| --- |
| [Forskrift om høyere yrkesfaglig utdanning (fagskoleforskriften)](https://lovdata.no/dokument/SF/forskrift/2019-07-11-1005) |
| [Forskrift om akkreditering av og tilsyn med høyere yrkesfaglig utdanning (fagskoletilsynsforskriften)](https://lovdata.no/dokument/SF/forskrift/2020-04-23-853) |
| [Lov om høyere yrkesfaglig utdanning (fagskoleloven)](https://lovdata.no/dokument/NL/lov/2018-06-08-28) |